Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Garate andreak aurkeztutako galdera, Suspertze eta Erresilientziarako Mekanismotik heldu diren funtsen bidez finantzatutako proiektuen kudeaketarako eta jarraipenerako araudiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Garate andreak, Legebiltzarreko Erregelamenduan ezarritakoaren babesean, honako galdera hau egiten dio Ekonomia eta Ogasuneko kontseilariari, Osoko Bilkuran ahoz erantzun dezan:

2021eko urriaren 13ko gobernu-bilkuran, Suspertze eta Erresilientziarako Mekanismotik heldu diren funtsen bidez finantzatutako proiektuen kudeaketarako eta jarraipenerako lehen araudia onetsi zuen Nafarroako Gobernuak.

Zertan datza eta zer helburu dauka Suspertze eta Erresilientziarako Mekanismotik heldu diren funtsen bidez finantzatutako proiektuen kudeaketarako eta jarraipenerako araudi onetsi berri horrek?

Iruñean, 2021eko urriaren 13an

Foru parlamentaria: Ainhoa Unzu Gárate